Anneliese Heard

Seiclwraig rasio ac athletwraig triathlon o Gymru ydy Anneliese Heard (ganwyd 3 Tachwedd 1981).

Magwyd Heard ym Masaleg ger Casnewydd. Cystadlodd yn ei ras triathlon cyntaf pan oedd yn 8 oed, gan ennill ras Cannock Chase yn y categori o dan 9 oed. Daeth yn Bencampwraig Ieuenctid Prydain pan oedd yn 12 oed. Roedd hi'n Bencampwraig Iau'r Byd ym 1999 a 2000. Cystadlodd yng Ngemau'r Gymanwlad am y tro cyntaf ym Manceinion yn 2002, lle gorffennodd yn y nawfed safle . Roedd hefyd yn bresennol yn lansiad set o stampiau gan y Post Brenhinol, a oedd yn darlunio nofio, seiclo a thrac, cyn y Gemau. Amharwyd ei pherfformiadau yn 2004 a 2005 gan anafiad i'w chefn.

Roedd Anneliese yn aelod o dîm triathlon Cymru unwaith eto yng Ngemau'r Gymanwlad 2006, yn Melbourne, Awstralia, gorffennodd yn 11fed safle y tro hwn. Trodd ei chefn ar gamp y triathlon i ganolbwyntio ar seiclo yn 2007, gan reidio ar yr un tîm a Nicole Cooke, tîm Univega Raleigh Lifeforce Pro Cycling Team yn y Swistir.

Mae Heard yn un o nifer o athletwyr sy'n gweithio gyda cynllun "Super Schools" er mwyn ysbrydoli plant i gymryd rhan mewn chwaraeon. Mae hi'n hyfforddwraig cymwys, a caiff ei chyflogi gan Welsh Cycling fel cydlynydd hyfforddwyr ar y hyn o bryd.

Cyfeiriadau

Dolenni allanol
Proffilau chwaraewyr ar wefan Ffederasiwn Gemau'r Gymanwlad

Categori:Genedigaethau 1981
Categori:Merched yr 20fed ganrif o Gymru
Categori:Merched yr 21ain ganrif o Gymru
Categori:Pobl addysgwyd yn Ysgol Basaleg
Categori:Pobl o Gasnewydd
Categori:Seiclwyr benywaidd o Gymru
Categori:Stampiau
Categori:Triathletwyr o Gymru